প্রাণীদের ক্ষেত্রে ব্যবহার্য বেশ কিছু করোনাভাইরাস টিকা উদ্ভাবিত হয়েছে, যার মধ্যে রয়েছে পাখিদের সংক্রামক ক্লোমনালীপ্রদাহ ভাইরাস, কুকুরের করোনাভাইরাস এবং বিড়ালের করোনাভাইরাসে।

"করোনাভিরিডি" গোত্রের যেসব ভাইরাস মানুষকে আক্রমণ করে থাকে তাদের মধ্যে গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস (সার্স) এবং মধ্যপ্রাচ্যীয় শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস (মার্স) রোগকে লক্ষ্য করেই টিকা তৈরির পূর্ববর্তী প্রচেষ্টাগুলো হয়েছিল। সার্সের বিরুদ্ধে টিকা এবং মার্সের বিরুদ্ধে টিকা মানুষ ব্যতীত প্রাণীদের মধ্য পরীক্ষা করা হয়েছে। ২০২০ সাল পর্যন্ত এমন কোনো টিকা এবং ঔষধ আবিষ্কার করা সম্ভব হয়নি যা মানুষের উপর কার্যকর এবং নিরাপদভাবে ব্যবহার করা যেতে পারে। ২০০৫ এবং ২০০৬ সালে বের হওয়া গবেষণাপত্র অনুযায়ী সার্সের জন্য টিকা এবং ঔষুধ আবিষ্কার করা বিশ্বের বিভিন্ন সরকার এবং স্বাস্থ্য সংস্থার অন্যতম প্রধান অগ্রাধিকার ছিল।

মার্স রোগের জন্য কোনো প্রমাণিত টিকা এখনো আবিষ্কৃত হয়নি। মার্স রোগের যখন প্রভাব বেড়ে যায়, তখন ভাবা হয়েছিল সার্সের জন্য বিদ্যমান গবেষণাগুলো মার্স সংক্রমণের বিরুদ্ধে টিকা এবং রোগচিকিৎসাবিজ্ঞান আবিষ্কারে সাহায্যকারী ভিত্তি হিসেবে কাজ করবে। ২০২০ সালের মার্চ পর্যন্ত কেবল একটি (ডিএনএ ভিত্তিক) মার্স টিকা আবিষ্কৃত হয়েছে যা মানুষের উপর পরীক্ষার প্রথম ধাপ উত্তীর্ণ করেছে। এবং আরো তিনটি গবেষণা চলমান আছে, যাদের মধ্যে সবাই ভাইরাসীয় বাহক টিকা; এদের মধ্যে দুইটি এডেনোভাইরাসীয় বাহক টিকা (ChAdOx1-MERS, BVRS-GamVac) এবং বাকী একটি এমভিএ বাহক টিকা (MVA-MERS-S)।

প্রযুক্তিগত উদ্যেগ
গুজব এবং ভুল তথ্য
করোনাভাইরাসের টিকা আবিষ্কারের পূর্ববর্তী প্রচেষ্টা
সীমাবদ্ধতা